九龍城寨|張文傑施展旋風腿 凌空完美連踢3個樽︰腿法練咗30年
入行超過二十年的張文傑(German),早於2001年加入電影行業,從事武術指導、替身等幕後工作多年,後轉戰幕前,成為新一代動作演員。去年底更榮升老闆,致力負責藝人管理,又成立「SWACK」團隊主力製作動作電影、提供電影動作課程。German不時都會上載一些習武片段,近日便公開一條凌空踢3個膠樽的短片,不單動作乾淨利落,箇中的快更歎為觀止。
影片一來,就見到German眼前有三個膠樽,你以為就咁一腳踢爆晒啲樽?原來唔係,German想逐一踢走3個樽,此動作要求踢法要夠快,當踢倒最底個樽時,上面兩個就會應聲倒下,而German就要在它跌落檯面前,踢走埋,講求驚人的速度。
《香港01》致電German問關於拍攝這條片的技巧要求,他輕描淡寫地說︰「呢條片就冇咩特別練!因為腿法練咗30年!」口吻似足《國產凌凌漆》鐵腿上水飄︰「三十年嘅苦練,今日終於大派用場!」但見到其動作之利落,真係不惶苦練咗30年,值回票價。
German更搞笑說︰「踢唔難,砌樽先考功夫,因為要逐個叠上,要好有耐性攞到個平衡。」最終拍咗三次便完成。雖然在片中,German標注了一句︰「#我要踢十個」不過當事人真正想挑戰係一次過踢四、五個,希望快啲揀成有得睇。而即將上畫的電影《九龍城寨‧圍城》,German就飾演極好打的四仔,他都提到角色上都注入不少腿法功夫,大家拭目以待。